SIG Sauer P320

Kinnig Broioù orin DoarePistolenn damaotomatek Mont en-droTennata dre argil berr Munisionoù9 mm Parabellum.357 SIG.40 S&W.45 ACP10 mm Auto ProduerRannoù SIG Sauer AG en Alamagn hag er Stadoù-Unanet Mare produiñAbaoe 2014 Mare servijAbaoe 2017 (Nerzhioù armet ar Stadoù-Unanet)Perzhioù teknikel Mas (hep kartouchenn)833 g Hirder203 mm Hirder ar c'hanol120 mm Tizh mont e-maez ar boledoù426 m/s Endalc'hKarger fiñv :
 17, 21 pe 32 gartouchenn (9 mm Parabellum)
 10 kartouchenn (.45 ACP)
 14 kartouchenn (.357 SIG ha .40S&W)LezennRummad e Bro-C'hallB
Ar SIG Sauer P320 zo ur bistolenn damaotomatek gwerzhet gant an embregerezh suis SIG Sauer adalek 2014, ha produet e uzinoù ar strollad er Stadoù-Unanet hag en Alamagn. Kambret e oa da gentañ e 9 mm Parabellum, ha kinniget e vez bremañ e kalibroù all, 10 mm Auto ha .45 ACP en o zouez. Unan eus he ferzhioù digustum eo e c'haller cheñch he c'halibr aes a-walc'h, a-drugarez d'ur c'hanol hepken pe d'ur c'h-kit hervez ar cheñchamant Pajenn ar P320 war lec'hienn ar produer (lennet d'an 02/08/2025).

 Implij 
Adalek 2017 e voe dibabet gant kalz rannoù eus an nerzhioù armet stadunanat evit kemer plas ar pistolennoù P226, dindan an anvioù M17 (ment standart) hag M18 (ment bihanoc'h) POPENKER Maxim, SIG Sauer P320 Pistol (M17, M18), Modern Firearms (lennet d'an 02/08/2025). Choazet e voe gant kalz servijoù polis er vro-mañ ivez, ha gant armeoù broioù all evel Kanada, Aostralia pe Danmark. E Bro-C'hall e vez implijet gant Surded an Hentoù-Houarn. 

 Gwallzarvoudoù hag ergerzhadurioù justis 
Kudennoù a zeuas war-wel pa voe lakaet e servij : ar P320 a c'halle tennañ hec'h-unan pa gouezhe war al leur gant ur serten korn. Dreset e voe gant an embregerezh SIG Sauer ar skouerennoù produet betek-neuze. Meur a glemm all a voe a-berzh poliserien hag a embanne en doa o arm tennet e-unan pa oa renket en e holster. E miz Gouere 2025 e varvas ur soudard eus an US Air Force goude ur gwallzarvoud-tennañ degaset gant ur P320. Goulennet en deus ar c'homandamant stadunanat gant 33.000 soudard chom hep implijout ar bistolenn ken a-raok e vefe kaset enklaskoù da benn. E kreiz ar bloaz 2025 e oa boulc'het ur c'hant argerzhadur bennak a-enep an embregerezh suis evit seurt darvoudoù. SIG Sauer a embann eo sur e arm hag e klask hiniennoù rastellat arc'hant e prosezioù diabeg kentoc'h BOOKMAN Todd, Sig Sauer continues to defend safety of P320 following death of airman on U.S. military base, New Hampshire Public Radio, 30/07/2025 (lennet d'an 02/08/2025). 

 Daveennoù 

Rummad:Pistolennoù
Rummad:Armoù Suis
Rummad:Armoù Alamagn
Rummad:Armoù SUA